**A J Á N L A T K É R É S**

**Tisztelt Ajánlattevő!**

TiszaSzolg 2004 Kft. (székhely: 3580 Tiszaújváros, Tisza út 2/F.), mint ajánlatkérő (a továbbiakban: ajánlatkérő) ezúton kéri fel ajánlattételre az Ön által képviselt céget, mint Ajánlattevőt (a továbbiakban: ajánlattevő) a jelen ajánlatkérésben nevezett, a **közbeszerzési értékhatárt el nem érő értékű beszerzés során** jelen ajánlatkérésben előírtak szerint és az abban foglalt feltételek figyelembevételével.

Beszerzés megnevezése:

***Számítástechnikai eszközök üzemeltetése, karbantartása.***

**1. Az ajánlatkérő neve, címe, elérhetősége:**

TiszaSzolg 2004 Kft.

3580 Tiszaújváros, Tisza út 2 /F.

Tel.: 49/544-310

**További információk a következő címen szerezhetők be:**

TiszaSzolg 2004 Kft.

3580 Tiszaújváros, Tisza út 2/F.

Kapcsolattartó: Szabó Mihály

Tel.: 70/333-8149

E-mail cím: szabo.mihaly@tszolg.hu

**2. Az ajánlatkérés tárgya:**

***Számítástechnikai eszközök üzemeltetése, karbantartása.***

**A műszaki/szakmai dokumentáció rendelkezésre bocsátásának módja:**

Az 1. és 2. számú melléklet tartalmazza.

**3. A megkötendő szerződés meghatározása:**

Határozott idejű szolgáltatási szerződés „***Számítástechnikai eszközök üzemeltetése, karbantartása”*** tárgyában.

**4. A szerződés időtartama vagy a teljesítés határideje:**

A szerződés időtartama: 2022.01.01. – 2022.12.31.

**5. A teljesítés helye, természetbeni helye:**

TiszaSzolg 2004 Kft. Központi telephely (3580 Tiszaújváros, Tisza út 2/F.)

Távhő épület és Raktár (3580 Tiszaújváros, Tisza út 2/E.)

Tiszaújvárosi Gyógy- és Strandfürdő (3580 Tiszaújváros, Szederkényi út 12.)

Tiszaújvárosi Termál Kemping (3580 Tiszaújváros, Szederkényi út 53.)

**6. Az ellenszolgáltatás teljesítésének feltételei:**

Ajánlatkérő a szerződésben meghatározott módon és tartalommal történő teljesítést követően, a teljesítésigazolás szerint kiállított számla alapján, a számla ajánlatkérő részéről történő kézhezvételét követő 15 napon belül az ellenszolgáltatást átutalással teljesíti.

**7. Kizáró okok:**

Nem lehet ajánlattevő az a természetes, jogi személy, vagy jogi személyiséggel nem rendelkező gazdálkodó szervezet[[1]](#footnote-1), aki vagy amely:

1. a szerződéssel érintett szervezettel közszolgálati jogviszonyban, munka-viszonyban áll (továbbiakban: érintett dolgozó/munkatárs),
2. az érintett dolgozó közeli hozzátartozója,
3. az a gazdálkodó szervezet, amelyben az érintett dolgozó, vagy annak közeli hozzátartozója tulajdoni részesedéssel rendelkezik,
4. egy évnél régebben lejárt adó-, vám-, vagy társadalombiztosítási járulékfizetési kötelezettségének nem tett eleget,
5. akinek az önkormányzati adóhatóságnál nyilvántartott adótartozása van,
6. aki ellen csőd-, felszámolási eljárás van folyamatban, aki végelszámolás alatt áll,
7. akinek tevékenységét a cégbíróság felfüggesztette,
8. aki nem szerepel a cégjegyzékben (egyéni vállalkozók nyilvántartásában, ügyvédi jegyzékben),
9. aki nem rendelkezik a tevékenység folytatásához előírt engedéllyel, jogosítvánnyal, illetve szervezeti, kamarai tagsággal,
10. aki korábbi, az önkormányzattal kötött szerződésének teljesítése során súlyos szerződésszegést követett el,
11. akinek az adószámát a Nemzeti Adó- és Vámhivatal felfüggesztette, illetve törölte,
12. aki a jelen eljárást megindító felhívás feladásától visszafelé számított két év során az önkormányzattal, vagy az önkormányzat gazdasági társaságával vagy intézményével kötött szerződésének teljesítése során szerződési kötelezettségét nem teljesítette, amely folytán vele szemben meghiúsulási kötbérigény került érvényesítésre, vagy a teljesítési véghatáridőhöz képest legalább 2 alkalommal 10 napot meghaladó késedelembe esett, amelyek folytán vele szemben késedelmi kötbérigény került érvényesítésre
13. akivel szemben végrehajtás elrendelésére került sor,
14. képviselőjének vagy tagjának a TiszaSzolg 2004 Kft-vel szemben számlatartozása áll fent,
15. aki a kizáró okokkal kapcsolatban valótlanul nyilatkozott.

A megkövetelt igazolási mód:

A kizáró okok fenn nem állásáról az ajánlattevőknek nyilatkoznia kell ajánlatának benyújtásával egyidejűleg az ajánlatkérés mellékletét képező nyomtatványon.

**8. Az ajánlattételi határidő:**

2021. december hó 01. nap 10 óra

**9. Az ajánlat benyújtásának helye, módja:**

TiszaSzolg 2004 Kft.

3580 Tiszaújváros, Tisza út 2/F. Titkárság (206. szoba)

Az ajánlat postai úton, vagy személyesen munkanapokon 8 és 14 óra között, az ajánlattételi határidő lejártának napján 8 és 10. óra között adható le.

Az ajánlatot zárt borítékban, 1 eredeti példányban kell benyújtani. A borítékon fel kell tüntetni a következő szöveget:

* „***Számítástechnikai eszközök üzemeltetése, karbantartása.***” *Az ajánlattételi határidő előtt* (2021. december hó 01. nap 10:00 óra) *nem bontható fel!*
* az ajánlattevő nevét és székhelyét,
* „Iktatóban nem bontható fel, azonnal a címzetthez továbbítandó”.

Az ajánlatkérő az ajánlatot akkor tekinti határidőn belül benyújtottnak, ha annak kézhezvétele az ajánlattételi határidő lejártáig, a bontás megkezdéséig megtörténik. A postai küldemények elirányításából, elvesztéséből eredő összes kockázat ajánlattevőt terheli. Ajánlattevő felelőssége, hogy ajánlata megfelelő csomagolásban, formában és időben kerüljön benyújtásra Ajánlatkérő csak az előírt határidőig a megjelölt helyre leadott ajánlatokat tudja értékelni. A határidőn túl érkezett ajánlatok érvénytelenek.

**10. Az ajánlatok felbontásának helye, ideje:**

TiszaSzolg 2004 Kft.

3580 Tiszaújváros, Tisza út 2/F. I. emeleti tárgyaló

Dátum: 2021. december hó 01. nap 11:00 óra

**11. Az ajánlatok elbírálásának tervezett időpontja:**

2021. december hó 03. nap

**12. Az ajánlatok elbírálásának szempontjai:**

A legalacsonyabb összegű ellenszolgáltatás.

**13. Szerződéskötés időpontja:**

2021. december hó 15. nap

**14. Műszaki tartalom:**

Az 1. és 2. számú melléklet tartalmazza.

**15. Különleges előírások:**

A számítástechnikai eszközök mennyisége, elhelyezkedése és az általuk ellátott feladat fontossága miatt csak olyan Ajánlattevő nyújthat be pályázatot, aki a hibabejelentést követően – amennyiben a hiba jellege igényli – munkanapokon 1 órán belül a helyszínen el tudja kezdeni a hiba elhárítását.

Ezen előírás elfogadásáról az Ajánlattevőnek az ajánlata részeként nyilatkozatot kell tennie.

Alkalmatlan az Ajánlattevő, ha az eljárás megindításától visszafelé számított három évben nem rendelkezik legalább 1 (egy) darab, legalább a jelen ajánlatkérésben megjelölt darabszámú munkaállomásra és az ajánlatkérés 1. számú mellékletében megjelölt feladatok elvégzésére szóló, legalább 1 (egy) év időtartamra megkötött szerződéssel.

Ajánlattevőnek a szerződés teljesítésére való alkalmasságát a szerződést kötő másik fél által adott igazolással kell igazolnia.

Az igazolásnak tartalmaznia kell legalább az ellenszolgáltatás összegét, a teljesítés idejét és helyét, továbbá nyilatkozni kell arról, hogy a teljesítés az előírásoknak és a szerződésnek megfelelően történt.

Ajánlattevőnek vállalnia kell, hogy az ajánlatkérő megnevezett kapcsolattartói által sürgős esetben telefonon jelentett hibák elhárítását munkanapokon **07:00** és **17:00** óra között **1 órán** belül elkezdi, beleértve az esetlegesen felmerülő személyes megjelenést is. Ebben az esetben az elektronikus HELPDESK rendszerben a hibajegyet megnyitja.

**16. Hiánypótlás és helyszíni megtekintés lehetősége:**

Ajánlatkérő a hiánypótlás lehetőségét biztosítja, azonban a hiánypótlás nem eredményezheti az ajánlat elbírálásra kerülő tartalmi elemeinek (ajánlati ár) módosítását.

**17.    Kiegészítő tájékoztatás kérés határideje:** 2021. november 24. napja 09:00 óra

Az Ajánlattevő az ajánlatkérésben foglaltakkal kapcsolatban írásban kiegészítő (értelmező) tájékoztatást kérhet. Ajánlatkérő a beérkezett kiegészítő tájékoztatás kérésekre vonatkozó válaszát 2021. november 26. napján 14 óráig Ajánlattevő részére megküldi.

**18. Egyéb információk:**

18.1 Az ajánlattétel megtörténtével Ajánlattevő hozzájárul neve, székhelye, ajánlati ára és az eljárás lefolytatása során értékelésre kerülő egyéb szempontok nyilvánosságra hozatalához.

18.2 Ajánlatkérő felhívja Ajánlattevő figyelmét arra, hogy Tiszaújváros Város Önkormányzata, Polgármesteri Hivatala, önkormányzati intézményei és önkormányzati tulajdonú gazdasági társaságai minden olyan tiszaújvárosi gazdasági tevékenységet folytató vállalkozás visszterhes szerződésének (kivéve a közbeszerzési törvény szerint, valamint Tiszaújváros Város Önkormányzata, Polgármesteri Hivatala, önkormányzati intézményei és önkormányzati tulajdonú gazdasági társaságai egymás között megkötésre kerülő szerződéseit) a megkötésére, amelyek esetén a fentebb felsorolt szervezetek fizetési kötelezettsége a bruttó 200.000 Ft összeget eléri, vagy azt meghaladja, csak az alábbi feltételek megléte esetén kerülhet sor. Ezen feltételekről a másik szerződő felet szerződéskötés előtt tájékoztatni szükséges.

- A szerződés mellékletét képezi a határozat 1. melléklete szerinti nyilatkozat.

- A szerződés egy pontjában rögzítésre kerül az alábbi feltétel:

„A …… (szerződő fél) hozzájárul, hogy az önkormányzat Polgármesteri Hivatala/intézménye/gazdasági társasága (a megfelelő alkalmazandó) a szerződés mellékletét képező, a lejárt határidejű tartozásokra vonatkozó nyilatkozat valódiságát ellenőrizze. Amennyiben nyilatkozatot tevő félnek jelen szerződés pénzügyi teljesítése előtt a nyilatkozaton meghatározott szervezetek felé lejárt határidejű tartozása, adófizetési és bevallási kötelezettsége van és azt a számlán szereplő (számla hiányában a szerződésben meghatározott) fizetési határidő időpontjáig nem rendezi, hozzájárul a tartozás összegének az önkormányzat adóhatósága, Polgármesteri Hivatala, intézményei és saját tulajdonú gazdasági társaságai felé a legkorábbi esedékességű, azonos esedékesség esetén arányosan történő kompenzálásához, illetve beszámításához.”

Tiszaújvárosi gazdasági tevékenységet folytató vállalkozásnak kell tekinteni azt, amely székhellyel, vagy telephellyel rendelkezik Tiszaújvárosban, vagy ideiglenes gazdasági tevékenységet folytat.

A tartozásmentességre vonatkozóan az ajánlattevőknek jelen ajánlatkérés mellékletét képező nyomtatványon kell nyilatkoznia, amely majd a megkötendő szerződés részét fogja képezni.

18.3 Ajánlattevőnek árajánlatát fix összegű havi átalányárként, „Ft/gép/hó + ÁFA és összesen **Ft/hó + ÁFA**” formátumban kell meghatároznia, amely - figyelembe véve a helyszíni körülményeket és adottságokat – magában foglalja a szerződésszerű teljesítéséhez, a szakszerű és komplett megvalósításához szükséges valamennyi költségét és mindennemű egyéb kiadást.

18.4 Ajánlatkérő fenntartja az ajánlatkérés indoklás nélküli eredménytelenné nyilvánításának jogát. Ajánlatkérőt nem terheli szerződéskötési kötelezettség.

18.5 Felhívom a Tisztelt Ajánlattevők figyelmét, hogy részletes árajánlatukat az Ajánlatkérő által rendelkezésre bocsátott jellemző mennyiségek, adatok alapján értelemszerűen tegyék meg.

18.6 A TiszaSzolg 2004 Kft. fenntartja a jogot, hogy a beérkezett ajánlatok elbírálása során, az érvényes ajánlatot benyújtó vállalkozókkal tárgyalást kezdeményezzen. A tárgyalások célja, hogy a TiszaSzolg 2004 Kft. a legkedvezőbb feltételekkel köthessen szerződést.

18.7 Ajánlatkérő felhívja a Tisztelt Ajánlattevők figyelmét, hogy jelen ajánlatkérés, valamint az eljárás eredményéről készült tájékoztatás Tiszaújváros Város Önkormányzatának honlapján (tiszaujvaros.hu) kerül közzétételre.

18.8. Az ajánlatkérés 7. g), h), k) és m) pontjában meghatározott kizáró okok fennállását az Ajánlatkérő az állami adóhatóság nyilvántartásából történő közvetlen lekérdezéssel, illetve elektronikus adatbázisokba történő betekintéssel ellenőrzi.

18.9 Az ajánlatkérés 7. o) pontjában foglaltak fennállását Ajánlatkérő egy évre visszamenőleg ellenőrzi.

Felhívom szíves figyelmét a jelen ajánlatkérésben foglalt előírások és feltételek alapos áttekintésére és kérem, hogy ajánlatát a leírtak figyelembevételével tegye meg.

Tiszaújváros, 2021. november 10.

Tisztelettel:

 \_\_\_\_\_\_\_\_\_\_\_\_\_\_\_\_\_

 **TiszaSzolg 2004 Kft.**

 **Kósa-Tóth Zoltán ügyvezető**

Mellékletek:

1. Műszaki dokumentáció
2. Munkaállomás - jegyzék
3. Nyilatkozat kizáró okok hatálya alá nem tartozásról
4. Tartozásmentességre vonatkozó nyilatkozat
5. Ajánlattételi lap
1. Gazdálkodó szervezet alatt a polgári perrendtartásról szóló 2016. évi CXXX. törvény 7. § (1) bekezdés 6. pontjában meghatározott fogalmat kell érteni [↑](#footnote-ref-1)